El Consell Agrari, present en el lliurament de premis de la Fundació per a la Promoció de l'Enginyeria Agronòmica
21 de setembre 2022

![](/media/5g1jcsq1/c.jpg?width=850&height=566.9886363636364)

La presidenta del Consell Agrari i regidora d'Agricultura, Ana María Quesada, va assistir ahir al lliurament de la huitena edició dels premis de la Fundació per a la Promoció de l'Enginyeria Agronòmica organitzada pel Col·legi Oficial d'Enginyers Agrònoms de Llevant (COIAL), la qual va tindre lloc a l'Hotel SH València Palace.

Segons ha explicat la regidora, va compartir taula i conversa, entre altres, amb el director general d'Agricultura, Toni Quintana i amb altres personalitats de diverses empreses i serveis del sector com TRAGSA o Biosur.

«**És la primera vegada que el Consell Agrari acudix a un acte d'este nivell dins d'este àmbit. Dir que em sent molt orgullosa de poder representar al meu municipi allí com a regidora d'Agricultura i com a presidenta d'este Consell**», ha manifestat Quesada.

En eixe sentit, l'esdeveniment, que va comptar amb la participació d'unes 150 persones, va unir als principals responsables del sector agroalimentari i mediambiental, així com empresarial i d'organitzacions agràries, presidents d'associacions professionals i d'entitats bancàries, dirigents polítics, representants de l'enginyeria agronòmica i periodistes especialitzats.

«**De tot el que es va parlar, per a mi el més fonamental va ser que hi ha tota una legió enorme de persones i d'enginyers i enginyeres agrònomes treballant, pensant i ideant en la cerca de solucions per a tots els problemes que sorgixen constantment, també pensant sempre en necessitats futures. En este lliurament de premis, tot el que s'anava exposant, el fonamental que extrac és la importància de treballar en unitat, tant la part professional, com la part política i l'econòmica, per a així trobar solucions i deixar un món millor**», ha puntualitzat la regidora.

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-present-en-el-lliurament-de-premis-de-la-fundacio-per-a-la-promocio-de-l-enginyeria-agronomica/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-present-en-el-lliurament-de-premis-de-la-fundacio-per-a-la-promocio-de-l-enginyeria-agronomica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-present-en-el-lliurament-de-premis-de-la-fundacio-per-a-la-promocio-de-l-enginyeria-agronomica/ "Linked In")
*   [](mailto:?body=https://aytosagunto.es/va/actualitat/el-consell-agrari-present-en-el-lliurament-de-premis-de-la-fundacio-per-a-la-promocio-de-l-enginyeria-agronomica/)